ช้างศึกโต๊ะเล็ก ตัดเชือกจิงโจ้ แย่งตั๋วไปชิงแชมป์โลก
ขุนพลโต๊ะเล็กไทย เต็มร้อยก่อนลงดวลแข้งกับออสซี่รอบ 8 ทีมสุดท้าย ศึกฟุตซอลชิงแชมป์เอเชีย ครั้งที่ 14 เอเอฟซี ฟุตซอล แชมเปียนชิพ 2016 วันนี้ (17 ก.พ.) เพื่อแย่งสิทธิ์ไปลุยแข้งเวิลด์คัพ ที่โคลอมเบีย ด้านวิคเตอร์ เฮอร์มันส์ กุนซือชาวดัตช์ มั่นใจเราจะผ่านเข้าสู่รอบรองชนะเลิศและได้สิทธิ์ไปเวิลด์คัพ ขณะที่โรเบิร์ต บาเรลา โค้ชทีมชาติออสเตรเลีย เผยถึงตรงนี้อะไรก็เกิดขึ้นได้ เชื่อออสเตรเลียก็มีสิทธิ์จะเอาชนะไทยได้เช่นกัน ช่อง 7 สีถ่ายทอดสดเวลา 18.00 น.,ความเคลื่อนไหวศึกฟุตซอลชิงแชมป์เอเชีย ครั้งที่ 14 เอเอฟซี ฟุตซอล แชมเปียนชิพ 2016 ที่อินเตอร์เนชั่นแนล โฮเต็ล อุซเบกิสถาน ก่อนลงเตะรอบ 8 ทีมสุดท้ายกับทีมออสเตรเลีย เพื่อแย่งสิทธิ์ไปแข่งเวิลด์คัพที่ประเทศโคลอมเบีย เย็นวันนี้ (17 ก.พ.) ล่าสุดเมื่อวันที่ 16 ก.พ. ที่ผ่านมา,ได้มีการแถลงข่าวความพร้อมก่อนที่จะลงเตะ โดยไทยส่งวิคเตอร์ เฮอร์มันส์ เข้าแถลงข่าว โดยกุนซือ ชาวดัตช์กล่าวว่า ไทยกับออสเตรเลียเจอกันบ่อยครั้งทำให้รู้ทางกันดี และในเกมที่ออสเตรเลียเจอกับญี่ปุ่นก็ได้ศึกษาการเล่นมาแล้ว ซึ่งนักเตะมีความสมบูรณ์ฟิตเต็มที่และมีความมุ่งมั่นที่จะเอาชนะ เป้าหมายเราอยู่อีกไม่ไกลขอแค่ชนะออสเตรเลียก็จะทำตามเป้าหมายแรกได้แล้ว เชื่อว่ามีโอกาสดีที่เราจะผ่านเข้าสู่รอบรองชนะเลิศและได้สิทธิ์ไปเวิลด์คัพ,ด้านโรเบิร์ต บาเรลา โค้ชทีมชาติออสเตรเลีย เผยว่า มาถึงตรงนี้อะไรก็เกิดขึ้นได้ การเจอกับไทยซึ่งอาจจะเป็นรองแต่ก็ไม่มาก ครั้งก่อนเราไปเวิลด์คัพดังนั้นครั้งนี้ต้องทำให้สำเร็จอีกครั้ง เชื่อว่ามาถึงตรงนี้อะไรก็สามารถเกิดขึ้นได้ ออสเตรเลียมีสิทธิ์จะเอาชนะไทยได้เช่นกัน,สำหรับผู้ชนะของรอบ 8 ทีมสุดท้ายจะได้ไปเวิลด์คัพ 2016 ที่ประเทศโคลอมเบีย ส่วนผู้ที่แพ้ยังมีลุ้นในการชิงอันดับที่ 5 สำหรับโปรแกรมการแข่งขันของวันที่ 17 ก.พ. ตามเวลาประเทศไทยทั้ง 4 คู่มีดังนี้ ที่ยูนิเวอร์แซล สเตเดียม ไทย พบ ออสเตรเลีย เวลา 18.00 น. ช่อง 7 สีถ่ายทอดสด และญี่ปุ่น พบ เวียดนาม เวลา 21.00 น. ที่อุซเบกิสถาน สเตเดียม อุซเบกิสถาน พบ อิรัก เวลา 18.00 น. และอิหร่าน พบ คีร์กีซสถาน เวลา 21.00 น.,ในส่วนของสถิติเจอกันมาทั้งหมด 13 ครั้ง ไทยชนะ 11 ครั้ง ออสเตรเลียชนะ 2 ครั้ง โดยออสเตรเลียชนะเป็นเกมอุ่นเครื่องทั้ง 2 นัด จำนวนประตูไทยยิงได้ 60 ประตู ออสเตรเลียยิงได้ 25 ประตู นัดล่าสุดที่เจอกันเมื่อวันที่ 16 ต.ค.2558 ที่บางกอก อารีน่า ไทยชนะ 5-3 ในนัดชิงชนะเลิศฟุตซอลชิงแชมป์อาเซียน 2015
ขุนพลโต๊ะเล็กไทย เต็มร้อยก่อนลงดวลแข้งกับออสซี่รอบ 8 ทีมสุดท้าย ศึกฟุตซอลชิงแชมป์เอเชีย ครั้งที่ 14 เอเอฟซี ฟุตซอล แชมเปียนชิพ 2016 วันนี้ (17 ก.พ.) เพื่อแย่งสิทธิ์ไปลุยแข้งเวิลด์คัพ ที่โคลอมเบีย ช่อง 7 ถ่ายทอดสด 18.00 น.
ฟุตซอล,ฟุตซอลไทย,ฟุตซอลชิงแชมป์เอเชีย,เอเอฟซี ฟุตซอล แชมเปียนชิพ 2016,ฟุตซอลทีมชาติไทย,ข่าวกีฬา,ข่าว,ไทยรัฐออนไลน์